3. Dit wil ook vir my voorkom of die besoekers uiters pragmaties is, of glad nie weet wat die Afrikaanse Wikipedia te bied het nie. Gister nog het Intensiewe vorme omtrent 113 bladtrekke beleef (toegegee, ek het ook twee nuwe Nederlandse woorde toegevoeg), maar dit was 'n openbare vakansiedag. Sou leerlinge miskien teen 23:11 onthou het om hul huiswerk klaar te maak? Kyk jy egter na Duitsers in Natal, is die besoekertal maar uiters skraps. Sal dit moontlik ook dui op 'n ... (hoe gaan ek dit mooi stel)... 'n klomp mense wat 'n gebrekkige belangstelling in die wêreld rondom hulle toon? Ek kon netsowel oor die Jode van Worcester geskryf het - in 1953 was daar 130 Joodse gesinne, waaronder ook die skryfster Anne Landsman. Uit die inligting van 2001 was daar slegs 2 gesinne oor. Die shule is ondertussen gesluit en verkoop. In 2016 koop ek twee boeke wat eens aan die Edelsteins (Merle en "H.B") behoort het (miskien die laaste gesin), asook 'n boek in Hebreeus oor die Litous-Joodse geskiedenis (gedruk in Israel, nogal). Ek vermoed al die Jode het uit die dorp nou weggetrek of uitgesterf. Waarom sou hierdie inligting belangrik wees: migrasiepatrone, asook die merkbare invloed van 'n toonaangewende groep op die platteland.
Ek vloek sewe soorte knope aan tafel dat my ouers my tot bedaring moet bring. Dit was die jongmense op KykNet se Robinson Regstreeks verlede Sondag. Nou kyk, gewoonlik as iemand uit my ouderdomsgroep begin praat, luister ek klaar met 'n halwe oor, want ek weet dit is die professor of celeb of pappa se geld of Zootopia wat praat, en nie die persoon of die rede as sodanig nie (hel, ek het pas ad hominem en aanname vervolmaak). Maar dit wil my voorkom of die meeste waarmee ek te doen het die huidige lewe as 'n kolletjie sien. Of hul staar die hele dag teen 'n muur vas. Hulle sien nie 'n 3D-lyn of rivier soos ek nie: daar is 'n (menige!) oorsaak en gevolg. Dis soos 'n rivier wat uit verskillende takke bestaan wat saamvloei - dis waarom ek my doodlag as ek die huidige skoolsillabusse deurlees. So hiperoorvereenvoudig en met emosie oorlaai. Dit stel meer vrae vir die kritiese leser as antwoorde. Maar dit kry presies reg wat dit ten doel het: Vir hierdie jongmense is die lewe 'n papier met 'n enkele blou kolletjie net-net in die middel. Hulle vra nie waar 'n wetenskap vandaan kom nie, hulle vra nie die oorsake nie, hulle vra nie die metodiek waarmee resultate bereken of beredeneer word nie. Hulle vra nie: maar wag, as hierdie probleem nou by ons nou so is - was daar nie miskien in die verlede so 'n geval (elders in die wêreld) nie? Daar word nie teenvrae gestel nie. Net - eenvoudig - niks.
Ek dink Maroela en wat Deon gedoen het is 'n groot verbetering. (Applaus Deon! En dankie, Nuuskantoor ensomeer!)
Ons kan die toegankelikheid van ons inligtings verbeter. Ek dink portale word nog nie 100% benut nie. Hulle is 'n nuttige tweede laag onder die tuisblad. 'n Tregter wat besoekers help te ontdek wat ons te bied het. Hulle moet beter uitgewerk en geïntegreer word met die tuisblad.
Ons kan die aktualiteit beter benut. Wikipedia word wêreldwyd gesien as 'n plek waar jy betroubare inligting kan kry pleks van propaganda en leuens. Dit is hoekom die NPOV beginsel so belangrik is. Maar daar ontbreek baie hier. Wat is byvoorbeeld die ware toedrag van die Nkandla-skandaal? Ons het niks daaroor nie.
Ek het vir Erik Zachte gevra wat verander het. Hy het my verwys na dit. In die ou metode is crawlers en bots meegetel. Dit het vir inflasie gesorg veral vir bladsye wat nie baie besoek word nie. Sien ook Jcwf (kontak) 20:09, 3 Mei 2016 (UTC)
Op 12 April 2016 toon die kyksyfers by Afrikaans 'n ruime 14 302 besoeke. Ek kan geen rede hiervoor verklaar nie. Nie eens die Duitse syfers toon enige uitspattigheid nie.
Hoe verklaar jy dit? Sou dit 'n vraag oor Radio Sonder Grense gewees het? Iets oor Jakaranda FM? Dit is beslis nie skoolwerk nie, want dan sou die Engelse Wikipedia 'n soortgelyke getal opgelewer het. Suidpunt (kontak) 08:42, 6 Mei 2016 (UTC)